ജീൻ ഹാൽബ്വാച്ച്സ്

ജീൻ ഹാൽബ്വാച്ച്സ് (വിവാഹാനന്തരം, അലക്സാണ്ട്രെ; ഫെബ്രുവരി 14, 1890 - നവംബർ 14, 1980), ഒരു ഫ്രഞ്ച് സമാധാനവാദിയും സ്ത്രീസമത്വവാദിയും സോഷ്യലിസ്റ്റും ആയിരുന്നു. 1930 കളിലെ സമഗ്ര സമാധാന രംഗത്തെ പ്രധാന വ്യക്തിത്വങ്ങളിൽ ഒരാളായി ഓർമ്മിക്കപ്പെടുന്ന അവർ, വിമൻസ് ഇന്റർനാഷണൽ ലീഗ് ഫോർ പീസ് ആൻഡ് ഫ്രീഡത്തിന്റെ (WILPF) ഫ്രഞ്ച് ശാഖയുടെ നേതാവായിരുന്നു. അവർ ഒരു വിദ്യാഭ്യാസ വിചക്ഷണയും സാഹിത്യ നിരൂപകയും കൂടിയായിരുന്നു.

 ആദ്യകാല ജീവിതം 
1890 ഫെബ്രുവരി 14-ന് പാരീസിലാണ് ജീൻ ഹാൽബ്വാച്ച്‌സ് ജനിച്ചത്. അൽസേഷ്യൻ ബുദ്ധിജീവികളുടെ പശ്ചാത്തലത്തിൽ നിന്ന് വന്ന അവളുടെ പിതാവ് ഗുസ്താവ് ഹാൽബ്വാച്ച്‌സ്, 1870-ലെ ഫ്രാങ്കോ-പ്രഷ്യൻ യുദ്ധത്തിന് ശേഷം ഫ്രാൻസ് തട്ടകമായി തിരഞ്ഞെടുത്ത ജർമ്മൻ ഭാഷയിലെ ബിരുദധാരിയും പ്രൊഫസറുമായിരുന്നു. അവളുടെ മാതാവ് ഒരു ഫിലോസഫി വിദ്യാർത്ഥിനിയായിരുന്നു. സോഷ്യോളജിസ്റ്റ് മൗറീസ് ഹാൽബ്വാച്ച്‌സ് ആയിരുന്നു ജീനിൻറെ സഹോദരൻ.

 അവലംബം